|  |
| --- |
| Številka: 007-557/2024/17 |
| Ljubljana 31. 1. 2025 |
| EVA: 2024-2330-0172 |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ZADEVA: Uredba o spremembah in dopolnitvah Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 – predlog za obravnavo** | | | | | | | | | | | | |
| **1. Predlog sklepov vlade:** | | | | | | | | | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na …..…… seji dne ………... sprejela naslednji  SKLEP:  Vlada Republike Slovenije je izdala Uredbo o spremembah in dopolnitvah Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 in jo objavi v Uradnem listu Republike Slovenije.  Barbara Kolenko Helbl  GENERALNA SEKRETARKA  Priloga:  – predlog Uredbe o spremembah in dopolnitvah Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027.  Sklep prejmeta:  – Ministrstvo za kmetijstvo, gozdarstvo in prehrano,  – Služba Vlade Republike Slovenije za zakonodajo. | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | |
| / | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | |
| – Maša Žagar, generalna direktorica Direktorata za kmetijstvo, – Andrej Hafner, vodja Sektorja za pravnosistemske zadeve v kmetijstvu,– mag. Andreja Komel, vodja Sektorja za strukturno politiko in razvoj podeželja. | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | |
| / | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | |
| / | | | | | | | | | | | | |
| **5. Kratek povzetek gradiva:** | | | | | | | | | | | | |
| Predlog Uredbe o spremembah in dopolnitvah Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027, se spreminja z namenom uvedbe določenih poenostavitev, manjših dopolnitev ter odprave nejasnosti, ki so bile ugotovljene pri pripravi predpisov, ki urejajo izvedbo intervencij ali podintervencij, za katere velja Uredba o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027. | | | | | | | | | | | | |
| **6. Presoja posledic za:** | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | | NE | |
| b) | usklajenost slovenskega pravnega reda s pravnim redom Evropske unije | | | | | | | | | | DA | |
| c) | administrativne posledice | | | | | | | | | | NE | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | | NE | |
| d) | okolje, vključno s prostorskimi in varstvenimi vidiki | | | | | | | | | | NE | |
| e) | socialno področje | | | | | | | | | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | | NE | |
| **7.a Predstavitev ocene finančnih posledic nad 40.000 EUR:**  Uredba o spremembah in dopolnitvah Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027, ne prinaša nobenih novih finančnih posledic za proračun RS.  Evropska komisija je odobrila tretjo spremembo SN SKP z Izvedbenim Sklepom Komisije z dne 17. 12. 2024 o odobritvi spremembe strateškega načrta SKP za obdobje 2023–2027 za Slovenijo za podporo Unije, ki se financira iz Evropskega kmetijskega jamstvenega sklada in Evropskega kmetijskega sklada za razvoj podeželja (št. CCI: 2023SI06AFSP001).  Uredba o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027, samostojno ne prinaša finančnih posledic. Da bi do teh finančnih posledic lahko prišlo, morajo biti predhodno sprejete uredbe oziroma spremembe uredb, ki podrobneje urejajo izvajanje intervencij ali podintervencij.  Za izvajanje uredb, ki podrobneje urejajo izvajanje intervencij ali podintervencij, so sicer zagotovljena sredstva v sprejetem proračunu za leto 2025 in 2026 na proračunskih postavkah PP 221064 - Skupni strateški načrt 2023-2027 - EKSRP - EU in PP 221065 - Skupni strateški načrt 2023-2027 - EKSRP - slovenska udeležba. | | | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | | | |
|  | | | Tekoče leto (t) | | | t + 1 | t + 2 | | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | | |  |  | | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | | |  |  | | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | | |  |  | | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | | |  |  | | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | | |  |  | | | | | |  |
| **II. Finančne posledice za državni proračun** | | | | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | | | Znesek za tekoče leto (2025) | | | | | Znesek za t + 1 (2026) |
|  | |  | |  | | | |  | | | | |  |
|  | |  | |  | | | |  | | | | |  |
| SKUPAJ | | | | | | | |  | | | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | | | | |
| Ime proračunskega uporabnika | | Šifra in naziv ukrepa, projekta | | | Šifra in naziv proračunske postavke | | Znesek za tekoče leto (t) | | | | | | Znesek za t + 1 |
|  | |  | | |  | |  | | | | | |  |
|  | |  | | |  | |  | | | | | |  |
| **SKUPAJ** | | | | | | |  | | | | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | | | |
| Novi prihodki | | | | | Znesek za tekoče leto (t) | | | | Znesek za t + 1 | | | | |
|  | | | | |  | | | |  | | | | |
|  | | | | |  | | | |  | | | | |
| **SKUPAJ** | | | | |  | | | |  | | | | |
| **OBRAZLOŽITEV:**  **I. Ocena finančnih posledic, ki niso načrtovane v sprejetem proračunu**  /  **II. Finančne posledice za državni proračun**  Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | | | |
| **7.b Predstavitev ocene finančnih posledic pod 40.000 EUR:**  / | | | | | | | | | | | | | |
| **8. Predstavitev sodelovanja z združenji občin:** | | | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | | | | | | |
| **9. Predstavitev sodelovanja javnosti:** | | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | | DA | | |
| (Če je odgovor NE, navedite, zakaj ni bilo objavljeno.) | | | | | | | | | | | | | |
| Če je odgovor DA, navedite: 14. 1. 2025  Datum objave na e-demokraciji: 14. 1. 2025  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti.   Mnenja, predloge, pripombe so podali:  Kmetijsko gozdarska zbornica Slovenije je v okviru pripomb podala vprašanja v povezavi z izvajanjem uredbe, ni pa podala pripomb na predloge členov. | | | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | DA | | | |
| **11. Gradivo je uvrščeno v delovni program vlade:** | | | | | | | | | | NE | | | |
| Mateja Čalušić  ministrica | | | | | | | | | | | | | |

**PREDLOG**

**(EVA 2024-2330-0172)**

Na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23) Vlada Republike Slovenije izdaja

**UREDBO**

**o spremembah in dopolnitvah Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027**

1. člen

V Uredbi o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (Uradni list RS, št. 77/23, 19/24 in 52/24) se v 1. členu v drugem odstavku 2. točka spremeni tako, da se glasi:

»2. [Uredbe (EU) 2021/2116](http://data.europa.eu/eli/reg/2021/2116/oj) Evropskega parlamenta in Sveta z dne 2. decembra 2021 o financiranju, upravljanju in spremljanju skupne kmetijske politike ter razveljavitvi [Uredbe (EU) št. 1306/2013](http://data.europa.eu/eli/reg/2013/1306/oj) (UL L št. 435 z dne 6. 12. 2021, str. 187), zadnjič spremenjene z Izvedbeno uredbo Komisije (EU) 2024/2434 z dne 11. septembra 2024 o odstopanju za leto 2024 od člena 44(2), drugi pododstavek, Uredbe (EU) 2021/2116 Evropskega parlamenta in Sveta v zvezi s stopnjo predplačil za intervencije v obliki neposrednih plačil ter intervencije za razvoj podeželja na osnovi površin in živali (UL L št. 2024/2434 z dne 12. 9. 2024), (v nadaljnjem besedilu: [Uredba 2021/2116/EU](http://data.europa.eu/eli/reg/2021/2116/oj));«.

3. točka se spremeni tako, da se glasi:

»3. Uredbe (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), zadnjič spremenjene z Uredbo (EU) 2024/1351 Evropskega parlamenta in Sveta z dne 14. maja 2024 o upravljanju azila in migracij, spremembi uredb (EU) 2021/1147 in (EU) 2021/1060 ter razveljavitvi Uredbe (EU) št. 604/2013 (UL L št. 2024/1351 z dne 22. 5. 2024), (v nadaljnjem besedilu: [Uredba 2021/1060/EU](http://data.europa.eu/eli/reg/2021/2116/oj));«.

2. člen

V 2. členu se na koncu 14. točke pika nadomesti s podpičjem in doda nova, 15. točka, ki se glasi:

»15. majhna kmetija je kmetija, ki ima najmanj 4.000 in manj kot 12.000 eurov standardnega prihodka iz kmetijske dejavnosti, kar je razvidno iz registra kmetijskih gospodarstev.«.

3. člen

V 9. členu se v drugem odstavku v 2. točki za besedo naročanje dodata vejica in besedilo: »ali če je predmet podpore projekt«.

4. člen

V 19. členu se za sedmim odstavkom doda nov, osmi odstavek, ki se glasi:

»(8) Če je predmet podpore naložba, se sredstva ne odobrijo ali izplačajo upravičencu, če so mu bila za iste stroške, kot jih navaja v vlogi na javni razpis oziroma v zahtevku za izplačilo sredstev, že odobrena oziroma izplačana sredstva proračuna Republike Slovenije ali sredstva Evropske unije oziroma druga javna sredstva. Pogoj iz tega odstavka se izkazuje z izjavo v vlogi na javni razpis in v zahtevku za izplačilo sredstev.«.

5. člen

V 20. členu se za drugim odstavkom doda nov tretji odstavek, ki se glasi:

»(3) Stroški priprave vloge na javni razpis se ne štejejo med splošne stroške iz prvega odstavka tega člena.«.

Dosedanji tretji odstavek postane četrti odstavek.

6. člen

Za 20. členom se doda nov, 20.a člen, ki se glasi:

»20.a člen

(najvišji znesek javne podpore)

(1) Če je predmet podpore naložba, se v programskem obdobju 2023–2027 najvišji znesek javne podpore določi na naslednje načine:

1. majhni kmetiji se skupno odobri največ 60.000 eurov nepovratnih sredstev v okviru intervencij oziroma podintervencij iz 1.1, 20. in 24.1 točke Priloge 1 te uredbe;

2. kmetijskemu gospodarstvu, ki ni majhna kmetija, se skupno odobri največ 800.000 eurov nepovratnih sredstev v okviru intervencij oziroma podintervencij iz 1.2, 3., 15.1, 16., 17., 18., 21., 26., 29. in 30. točke Priloge 1 te uredbe;

3. v okviru intervencije iz 24. in 33. točke Priloge 1 te uredbe se skupno odobri največ:

– 1.500.000 eurov pravni osebi in samostojnemu podjetniku posamezniku, ki je mikro podjetje ali kmetiji, ki ni majhna kmetija;

– 3.000.000 eurov pravni osebi in samostojnemu podjetniku posamezniku, ki je malo podjetje;

– 5.000.000 eurov pravni osebi in samostojnemu podjetniku posamezniku, ki je srednje ali veliko podjetje.

(2) Šteje se, da so kmetiji odobrena sredstva, če so sredstva odobrena nosilcu ali članu te kmetije.

(3) Če na isti javni razpis vložita vlogo dva ali več članov kmetije in bi višina odobrenih sredstev presegala znesek iz prvega odstavka tega člena, se vloge odobrijo po vrstnem redu prejema popolnih vlog na javni razpis.«.

7. člen

V 22. členu se v prvem odstavku 3. točka spremeni tako, da se glasi:

»3. izpolniti mora zahteve glede označevanja vira sofinanciranja v skladu s predpisi, ki urejajo označevanje vira sofinanciranja iz SN SKP, ter zahtevku za izplačilo sredstev priložiti datumsko in lokacijsko označene fotografije, iz katerih je razvidna označitev vira sofinanciranja;«.

Za 3. točko se doda nova, 4. točka, ki se glasi:

»4. če je predmet podpore projekt in se podpora dodeli na podlagi dejansko nastalih stroškov, ne sme pridobiti opredmetenih ali neopredmetenih sredstev, blaga ali storitve, ki so predmet podpore, od pravnih oseb, ki so 25 % ali več lastniško povezane z vlagateljem.«.

8. člen

V 24. členu se v sedmem odstavku v drugi alineji besedilo »izvedeni naložbi« nadomesti z besedilom »nastanku stroškov v višini izplačanega predplačila«.

Deveti odstavek se spremeni tako, da se glasi:

»(9) Podrobnejši postopek glede zavarovanja predplačila je opredeljen z uredbo, ki ureja izvajanje sistema varščin za izpolnitev obveznosti, povezanih z ukrepi kmetijske tržno-cenovne politike, v IV. Poglavju Delegirane uredbe 2022/127/EU in v V. Poglavju Izvedbene uredbe 2022/128/EU.«.

Deseti odstavek se spremeni tako, da se glasi:

»(10) Če upravičenec uveljavlja predplačilo v skladu s četrtim odstavkom tega člena, mora:

1. za predplačila nad 100.000 eurov vlogi na javni razpis priložiti:

– potrdilo o kratkoročni plačilni sposobnosti,

– izkaz pozitivnega poslovanja za preteklo koledarsko leto,

– potrdilo o plačilu obveznih dajatev in drugih denarnih nedavčnih obveznosti, ki jim je potekel rok plačila;

2 vložiti zahtevek za izplačilo sredstev najmanj v višini predplačila najpozneje v 180 dneh po izplačilu predplačila.«.

9. člen

V 25. členu se za petim odstavkom doda nov, šesti odstavek, ki se glasi:

»(6) Upravičenec ne sme uvesti bistvene spremembe, odtujiti predmeta podpore ali premestiti podprte dejavnosti v skladu s prvim odstavkom 65. člena Uredbe 2021/1060/EU.«.

10. člen

V 28. členu se v drugem odstavku v 2. točki pika nadomesti s podpičjem in doda nova, 3. točka, ki se glasi:

»3. gre za podintervencijo iz 4.2 točke Priloge 1 te uredbe.«.

11. člen

V 29. členu se v prvem odstavku za besedilom »upravnimi pregledi« dodata vejica in besedilo »razen če gre za podintervencijo iz 4.2 točke Priloge 1 te uredbe«.

12. člen

V 33. členu se v devetem odstavku za besedo »četrtim« doda besedilo »in šestim«.

13. člen

V Prilogi 1 se 15.3. točka črta.

V 18.2. točki se črta besedilo »mejic,«.

Za 32.2. točko se dodata novi, 33. in 34. točka, ki se glasita:

»

|  |  |  |
| --- | --- | --- |
| **33.** | Kolektivne naložbe v kmetijstvu za skupno predelavo in trženje kmetijskih  proizvodov in razvoj močnih in odpornih verig vrednosti preskrbe s hrano | **IRP44** |
| **34.** | Naložbe v obnovo kmetijskega potenciala po naravnih nesrečah, slabih  vremenskih razmerah ali katastrofah | **IRP45** |

«.

14. člen

Priloga 2 se nadomesti z novo Prilogo 2, ki je kot Priloga sestavni del te uredbe.

**PREHODNA IN KONČNA DOLOČBA**

**15. člen**

**(začeti postopki)**

Postopki, začeti na podlagi Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (Uradni list RS, št. 77/23, 19/24 in 52/24), se končajo v skladu z Uredbo o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (Uradni list RS, št. 77/23,19/24 in 52/24).

**16. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št. 007-557/2024/17

Ljubljana, dne x februar 2025

EVA 2024-2330-0172

Vlada Republike Slovenije

dr. Robert Golob

predsednik

**PRILOGA:**

**»Priloga 2: Razpoložljiva sredstva za intervencije in podintervencije iz te uredbe (prispevek EKSRP in proračuna RS)**

| **Točka** | **Intervencije in podintervencije** | **Šifra iz SN SKP** | **Skupna razpoložljiva sredstva**  **(EKSRP + sredstva RS)** | **Prispevek EKSRP** | **Prispevek proračuna RS** | **Delež sofinanciranja EKSRP** |
| --- | --- | --- | --- | --- | --- | --- |
| **1.** | Naložbe v dvig produktivnosti in tehnološki razvoj, vključno z digitalizacijo kmetijskih gospodarstev | **IRP02** | 56.831.093,00 € | 19.265.740,53 € | 37.565.352,47 € | 33,90 % |
| 1.1. | *Podintervencija: Naložbe majhnih kmetij* |  | 16.533.000,00 € | 5.604.687,00 € | 10.928.313,00 € | 33,90 % |
| 1.2. | *Podintervencija: Naložbe kmetij* |  | 21.371.816,00 € | 7.245.045,63 € | 14.126.770,37 € | 33,90 % |
| 1.3. | *Podintervencija: Naložbe pravnih oseb in samostojnih podjetnikov posameznikov* |  | 18.926.277,00 € | 6.416.007,90 € | 12.510.269,10 € | 33,90 % |
| **2.** | Kolektivne naložbe v kmetijstvu za skupno pripravo kmetijskih proizvodov za trg in razvoj močnih in odpornih verig vrednosti preskrbe s hrano | **IRP03** | 6.299.340,00 € | 2.135.476,26 € | 4.163.863,74 € | 33,90 % |
| **3.** | Naložbe v razvoj in dvig konkurenčnosti ter tržne naravnanosti ekoloških kmetij | **IRP04** | 4.115.808,00 € | 1.395.258,91 € | 2.720.549,09 € | 33,90 % |
| **4.** | Izvedba agromelioracij in komasacij kmetijskih zemljišč | **IRP05** | 10.770.200,00 € | 3.651.097,80 € | 7.119.102,20 € | 33,90 % |
| 4.1. | Podintervencija: Izvedba agromelioracij na komasacijskih območjih |  | 3.000.000,00 € | 1.017.000,00 € | 1.983.000,00 € | 33,90 % |
| 4.2. | Podintervencija: Izvedba komasacije kmetijskih zemljišč |  | 7.770.200,00 € | 2.634.097,80 € | 5.136.102,20 € | 33,90 % |
| **5.** | Naložbe v ureditev gozdne infrastrukture | **IRP06** | 3.590.672,00 € | 1.217.237,81 € | 2.373.434,19 € | 33,90 % |
| **6.** | Naložbe v nakup nove mehanizacije in opreme za delo v gozdu | **IRP07** | 18.399.206,00 € | 6.237.330,83 € | 12.161.875,17 € | 33,90 % |
| **7.** | Naložbe v primarno predelavo lesa in digitalizacijo | **IRP08** | 8.975.394,00 € | 3.042.658,57 € | 5.932.735,43 € | 33,90 % |
| **8.** | Naložbe v ustanovitev in razvoj gozdnega drevesničarstva | **IRP09** | 1.795.000,00 € | 608.505,00 € | 1.186.495,00 € | 33,90 % |
| **9.** | Spodbujanje kolektivnih oblik sodelovanja v kmetijskem in gozdarskem sektorju | **IRP10** | 6.500.000,00 € | 2.203.500,00 € | 4.296.500,00 | 33,90 % |
| 9.1. | *Podintervencija: Podpora za ustanovitev in začetno delovanje kolektivnih oblik sodelovanja v kmetijskem in gozdarskem sektorju* |  | 6.000.000,00 € | 2.034.000,00 € | 3.966.000,00 € | 33,90 % |
| 9.2. | *Podintervencija: Medpanožno sodelovanje* |  | 500.000,00 € | 169.500,00 € | 330.500,00 € | 33,90 % |
| **10.** | Podpora za novo sodelovanje v shemah kakovosti | **IRP11** | 1.429.320,00 € | 484.539,48 € | 944.780,52 € | 33,90 % |
| **11.** | Regijski pristop povezovanja lokalnih proizvodov s poudarkom na ekoloških proizvodih | **IRP12** | 2.300.000,00 € | 779.700,00 € | 1.520.300,00 € | 33,90 % |
| **12.** | Izgradnja namakalnih sistemov, ki so namenjeni več uporabnikom | **IRP13** | 8.975.150,00 € | 3.042.575,85 € | 5.932.574,15 € | 33,90 % |
| **13.** | Tehnološke posodobitve namakalnih sistemov, ki so namenjeni več uporabnikom | **IRP14** | 7.000.000,00 € | 2.373.000,00 € | 4.627.000,00 € | 33,90 % |
| **14.** | Naložbe v sanacijo in obnovo gozdov po naravnih nesrečah in neugodnih vremenskih razmerah | **IRP15** | 4.000.004,00 € | 1.356.001,36 € | 2.644.002,64 € | 33,90 % |
| 14.1. | *Podintervencija: Nakup sadilnega gozdnega materiala in materiala za zaščito sadik* |  | 2.000.000,00 € | 678.000,00 € | 1.322.000,00 € | 33,90 % |
| 14.2. | *Podintervencija: Dela za odpravo škode in obnovo gozda ter vzpostavitev večje odpornosti in stabilnosti gozdov* |  | 1.500.000,00 € | 508.500,00 € | 991.500,00 € | 33,90% |
| 14.3. | *Podintervencija: Ureditev gozdnih vlak, potrebnih za izvedbo sanacije gozdov* |  | 500.004,00 € | 169.501,36 € | 330.502,64 € | 33,90% |
| **15.** | Naložbe v prilagoditev na podnebne spremembe pri trajnih nasadih | **IRP16** | 37.784.900,00 € | 12.809.081,10 € | 24.975.818,90 € | 33,90 % |
| 15.1. | *Podintervencija: Naložbe kmetij* |  | 20.067.400,00 € | 6.802.848,60 € | 13.264.551,40 € | 33,90 % |
| 15.2. | *Podintervencija: Naložbe pravnih oseb in samostojnih podjetnikov posameznikov* |  | 17.717.500,00 € | 6.006.232,50 € | 11.711.267,50 € | 33,90 % |
| **16.** | Naložbe v učinkovito rabo dušikovih gnojil | **IRP17** | 3.998.124,00 € | 1.355.364,04 € | 2.642.759,96 € | 33,90 % |
| **17.** | Naložbe v nakup kmetijske mehanizacije in opreme za optimalno uporabo hranil in trajnostno rabo FFS | **IRP21** | 3.009.505,00 € | 1.020.222,20 € | 1.989.282,81 € | 33,90 % |
| **18.** | Neproizvodne naložbe, povezane z izvajanjem naravovarstvenih podintervencij SN 2023-2027 | **IRP22** | 3.503.200,00 € | 2.802.560,00 € | 700.640,00 € | 80,00 % |
| 18.1. | *Podintervencija: Neproizvodne naložbe v ureditev ekstenzivnih pašnikov* |  | 1.000.000,00 € | 800.000,00 € | 200.000,00 € | 80,00 % |
| 18.2. | *Podintervencija: Neproizvodne naložbe v ureditev suhozidov in drugih krajinskih značilnosti* |  | 960.000,00 € | 768.000,00 € | 192.000,00 € | 80,00 % |
| 18.3. | *Podintervencija: Neproizvodne naložbe v ureditev zaščite živali na paši pred napadi velikih zveri* |  | 960.000,00 € | 768.000,00 € | 192.000,00 € | 80,00 % |
| 18.4. | *Podintervencija: Neproizvodne naložbe v ureditev travniških sadovnjakov* |  | 583.200,00 € | 466.560,00 € | 116.640,00 € | 80,00 % |
| **19.** | Podpora za vzpostavitev gospodarstev mladih kmetov | **IRP24** | 56.491.360,00 € | 19.150.571,04 € | 37.340.788,96 € | 33,90 % |
| **20.** | Podpora za naložbe v vzpostavitev in razvoj nekmetijskih dejavnosti, vključno z biogospodarstvom in v ohranjanje kulturne dediščine | **IRP25** | 8.998.011,00 € | 3.050.325,73 € | 5.947.685,27 € | 33,90 % |
| **21.** | Naložbe v prilagoditev kmetijskih gospodarstev izvajanju nadstandardnih zahtev s področja dobrobiti rejnih živali | **IRP29** | 64.944.372,00 € | 22.016.142,11 € | 42.928.229,89 € | 33,90 % |
| **22.** | Medgeneracijski prenos znanja | **IRP30** | 7.560.000,00 € | 2.562.840,00 € | 4.997.160,00 € | 33,90 % |
| **23.** | Podpora za projekte EIP | **IRP31** | 10.200.000,00 € | 3.457.800,00 € | 6.742.200,00 € | 33,90 % |
| **24.** | Naložbe v predelavo in trženje kmetijskih proizvodov za dvig produktivnosti in tehnološki razvoj, vključno z digitalizacijo | **IRP35** | 88.350.406,00 € | 29.950.787,63 € | 58.399.618,37 € | 33,90 % |
| 24.1. | *Podintervencija: Naložbe majhnih kmetij* |  | 1.550.154,00 € | 525.502,21 € | 1.024.651,79 € | 33,90 % |
| 24.2. | *Podintervencija: Naložbe kmetij* |  | 10.497.550,00 € | 3.558.669,45 € | 6.938.880,55 € | 33,90 % |
| 24.3. | *Podintervencija: Naložbe pravnih oseb in samostojnih podjetnikov posameznikov* |  | 76.302.702,00 € | 25.866.615,98 € | 50.436.086,02 € | 33,90 % |
| **25.** | Naložbe v obnovljive vire energije | **IRP36** | 10.088.000,00 € | 3.419.832,00 € | 6.668.168,00 € | 33,90 % |
| **26.** | Naložbe v nakup kmetijske mehanizacije in opreme za upravljanje traviščnih habitatov | **IRP37** | 2.399.985,00 € | 813.594,92 € | 1.586.390,09 € | 33,90 % |
| **27.** | Konzorciji institucij znanja v podporo prehodu kmetijstva v zeleno, digitalno in podnebno nevtralno | **IRP38** | 12.000.000,00 € | 4.068.000,00 € | 7.932.000,00 € | 33,90 % |
| **28.** | Podpora za dejavnosti informiranja in promocije proizvodov iz shem kakovosti | **IRP39** | 2.599.974,00 € | 881.391,19 € | 1.718.582,81 € | 33,90 % |
| **29.** | Individualni namakalni sistemi in nakup namakalne opreme | **IRP40** | 3.590.000,00 € | 1.217.010,00 € | 2.372.990,00 € | 33,90 % |
| 29.1. | Podintervencija: Izgradnja individualnih namakalnih sistemov |  | 1.795.150,00 € | 608.505,00 € | 1.186.645,00 € | 33,90 % |
| 29.2. | Podintervencija: Nakup namakalne opreme |  | 1.795.150,00 € | 608.505,00 € | 1.186.645,00 € | 33,90 % |
| **30.** | Tehnološke posodobitve individualnih namakalnih sistemov | **IRP41** | 1.000.000,00 € | 339.000,00 € | 661.000,00 € | 33,90 % |
| **31.** | Testiranje naravovarstvenih ukrepov na zavarovanih območjih | **IRP33** | 1.600.000,00 € | 542.400,00 € | 1.057.600,00 € | 33,90 % |
| **32.** | Izmenjava znanja in prenos informacij ter usposabljanje svetovalcev | **IRP32** | 3.500.000,00 € | 1.186.500,00 € | 2.313.500,00 € | 33,90 % |
| 32.1. | Podintervencija: Izmenjava znanja in prenos informacij |  | 3.135.000,00 € | 1.062.765,00 € | 2.072.235,00 € | 33,90 % |
| 32.2. | Podintervencija: Usposabljanje svetovalcev |  | 365.000,00 € | 123.735,00 € | 241.265,00 € | 33,90 % |
| 33. | Kolektivne naložbe v kmetijstvu za skupno predelavo in trženje kmetijskih  proizvodov in razvoj močnih in odpornih verig vrednosti preskrbe s hrano | **IRP 44** | 6.089.361,95 € | 2.064.293,70 € | 4.025.068,25 € | 33,90 % |
| 34. | Naložbe v obnovo kmetijskega potenciala po naravnih nesrečah, slabih  vremenskih razmerah ali katastrofah | **IRP45** | 2.797.500,00 € | 948.352,50 € | 1.849.147,50 € | 33,90 % |

**«.**

**OBRAZLOŽITEV**

**I. UVOD**

1. Pravna podlaga (besedilo, vsebina zakonske določbe, ki je podlaga za izdajo uredbe)

Pravne podlage za Uredbo o spremembah in dopolnitvah Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027, so:

– 10. in 11.a člen Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23) in

– Strateški načrt skupne kmetijske politike 2023–2027 za Slovenijo, ki je bil potrjen z Izvedbenim sklepom Komisije št. C(2022) 7574 z dne 28. 10. 2022 o odobritvi strateškega načrta SKP za obdobje 2023–2027 za Slovenijo za podporo Unije, ki se financira iz Evropskega kmetijskega jamstvenega sklada in Evropskega kmetijskega sklada za razvoj podeželja, zadnjič spremenjen z Izvedbenim Sklepom Komisije z dne 17. 12. 2024 o odobritvi spremembe strateškega načrta SKP za obdobje 2023–2027 za Slovenijo za podporo Unije, ki se financira iz Evropskega kmetijskega jamstvenega sklada in Evropskega kmetijskega sklada za razvoj podeželja (št. CCI: 2023SI06AFSP001), (v nadaljnjem besedilu: SN SKP).

2. Rok za izdajo predpisa, ki ga določa zakon

Rok ni določen.

3. Splošna obrazložitev v zvezi s predlogom predpisa, če je potrebna

/

4. Predstavitev presoje posledic na posamezna področja, če te niso mogle biti celovito predstavljene v predlogu zakona

/

**II. VSEBINSKA OBRAZLOŽITEV PREDLAGANIH REŠITEV**

Predlog Uredbe o spremembah in dopolnitvah Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027, se spreminja z namenom uvedbe določenih poenostavitev, manjših dopolnitev ter odprave nejasnosti, ugotovljenih pri pripravi predpisov, ki urejajo izvedbo intervencij ali podintervencij, za katere velja Uredba o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027.

Predlaga se nov 20.a člen, s katerim se ureja izvajanje SN SKP, ki določa najvišji znesek javne podpore na upravičenca v programskem obdobju 2023–2027. V SN SKP je določeno, da se v programskem obdobju 2023–2027 najvišji znesek javne podpore določi na naslednje načine:

– majhni kmetiji se skupno odobri največ 60.000 eurov nepovratnih sredstev v okviru intervencij iz 1., 20. in 24. točke Priloge 1 uredbe;

– kmetijskemu gospodarstvu, ki ni majhna kmetija, se skupno odobri 800.000 eurov nepovratnih sredstev v okviru intervencij iz 1., 3., 15., 16., 17., 18., 21., 26., 29. in 30. točke Priloge 1 uredbe;

– v okviru intervencije iz 24. in 33. točke Priloge 1 te uredbe se skupno odobri:

– 1.500.000 eurov pravni osebi in samostojnemu podjetniku posamezniku, ki je mikro podjetje ali kmetiji, ki ni majhna kmetija;

– 3.000.000 eurov pravni osebi in samostojnemu podjetniku posamezniku, ki je malo podjetje;

– 5.000.000 eurov pravni osebi in samostojnemu podjetniku posamezniku, ki je srednje ali veliko podjetje.

Za uveljavljanje predplačila se dodajo dokazila, ki jih mora vlagatelj priložiti vlogi na javni razpis. Prav tako se pri predplačilih podrobneje določi, da se podrobnejši postopek zavarovanja predplačila izvede v skladu z evropsko zakonodajo.

Dopolnjujeta oziroma spreminjata se Prilogi uredbe zaradi 3. spremembe SN SKP. V Prilogi 2 uredbe se dodajata novi intervenciji, zaradi česar se prerazporedijo sredstva pri posameznih intervencijah oziroma podintervencijah.